รมว.ยธ. เผยนายกฯสั่งดูแลเหยื่อกราดยิงโคราช จ่าย 34 ล.เยียวยาช่วยเหลือ
นายกฯ สั่ง ยุติธรรม-ทุกหน่วยงาน ห้ามทอดทิ้งเหยื่อกราดยิงโคราช ด้าน สมศักดิ์ เตรียมส่งนักจิตวิทยาช่วยฟื้นฟูสภาพจิตใจ ให้สามารถกลับมาใช้ชีวิตได้ปกติเมื่อวันที่ 20 ก.พ.63 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการเยียวยาผู้เสียชีวิตและผู้บาดเจ็บ กรณีเหตุกราดยิงกลางเมือง จ.นครราชสีมา ว่า เมื่อวันที่ 19 ก.พ.ที่ผ่านมาทาง พล.อ.ประยุทธ์ จันทร์โอชา นายกรัฐมนตรีและ รมว.กลาโหม ลงพื้นที่จ.นครราชสีมา มอบเงินช่วยเหลือเยียวยาผู้ได้รับบาดเจ็บและครอบครัวผู้เสียชีวิต จากเหตุการณ์กราดยิง โดยเป็นเงินจากกองทุนผู้ประสบสาธารณภัยสำนักนายกรัฐมนตรี และเงินเยียวยาเหยื่ออาชญากรรม ตามพระราชบัญญัติค่าตอบแทนผู้เสียหาย ค่าทดแทนและค่าใช้จ่ายแก่จำเลยในคดีอาญา พ.ศ.2544 รวมทั้งสิ้น 34800000 บาท โดยในส่วนนี้เป็นเงินเยียวยาในส่วนของกระทรวงยุติธรรม ตามพระราชบัญญัติค่าตอบแทนผู้เสียหาย จำนวน 2940000 บาทนายกรัฐมนตรีแสดงความเป็นห่วงญาติผู้เสียชีวิตและผู้ที่ได้รับบาดเจ็บ โดยสั่งให้ยุติธรรมรวมถึงกระทรวงและหน่วยงานที่เกี่ยวข้อง เร่งดูแลอย่างต่อเนื่องใกล้ชิด ติดตามผู้ได้บาดเจ็บ เน้นการช่วยเหลือแบบบูรณาการร่วมกัน เพราะเวลานี้ทุกหน่วยงานห้ามทอดทิ้งประชาชนเด็ดขาด นายสมศักดิ์ กล่าวนายสมศักดิ์ กล่าวอีกว่า ในส่วนของผู้ที่ได้รับบาดเจ็บนั้น ขณะนี้ทางศูนย์ยุติธรรมจังหวัดนครราชสีมา ยังรอหลักฐานในการมาแสดงเพื่อรับเงินเยียวยา เช่น ใบรับรองแพทย์ ใบแจ้งความ และเอกสารต่างๆที่ราชการออกให้ โดยขณะนี้มีผู้ที่นำเอกสารมายื่นครบถ้วนแล้ว 18 ราย จากทั้งหมด 58 ราย นอกจากนี้ในการเยียวยาด้านจิตใจ ทางกระทรวงยุติธรรมจะนำนักจิตวิทยา จากรมพินิจและคุ้มครองเด็กและเยาวชน 15 คน ลงไปช่วยฟื้นฟูจิตใจจากผู้ที่ได้รับบาดเจ็บ ที่อาจจะยังมีความหวาดกลัวหวาดระแวงจากเหตุการณ์ดังกล่าวอยู่ ให้สามารถกลับมามีชีวิตที่ปกติได้อีกครั้ง
นายกฯ สั่ง ยุติธรรมและทุกหน่วยงาน ห้ามทอดทิ้งเหยื่อกราดยิงโคราช ด้าน สมศักดิ์ เตรียมส่งนักจิตวิทยาช่วยฟื้นฟูสภาพจิตใจ ให้สามารถกลับมาใช้ชีวิตได้ปกติ
กราดยิงโคราช,จ่าคลั่ง,เยียวยาเหยื่อกราดยิง,สมศักดิ์ เทพสุทิน,รมว.ยธ.,ข่าวทั่วไป